
RAPORT
asupra propunerii legislative  Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, nr.279bis din 21/04/2003, cu modificările şi completările ulterioare

                  În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu  propunerea  legislativă Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, nr.279bis din 21/04/2003, cu modificările şi completările ulterioare, trimisă cu adresa nr. Pl-x 826 din 3 decembrie 2007 şi  înregistrată cu nr.31/1302  din  5 decembrie 2007.  
                Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.
     Senatul, în calitate de primă Cameră sesizată, a respins iniţiativa legislativă în şedinţa din 27 noiembrie  2007.
               Consiliul Legislativ,  prin avizul nr.914 din 09.07.2007, a avizat favorabil  propunerea legislativă, cu unele observaţii şi propuneri.

               Guvernul, prin punctul  de vedere transmis cu adresa nr.1903/26.07.2007, nu susţine adoptarea acestei iniţiative legislative, considerând că între funcţiile menţionate nu există un conflict care să justifice incompatibilitatea.                
                Iniţiativa legislativă are ca obiect de reglementare modificarea şi completarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, nr.279bis din 21/04/2003, cu modificările şi completările ulterioare, intervenţia legislativă constând în extinderea incompatibilităţii calităţii de deputat şi senator, a funcţiei de membru al Guvernului şi a celor de prefect şi subprefect, cu funcţia de preşedinte, vicepreşedinte sau membru al comisiilor de privatizare, în scopul prevenirii folosirii abuzive a funcţiilor publice şi al obţinerii unor câştiguri necuvenite în exercitarea acestora. 

                 În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi  au examinat propunerea legislativă  şi documentele care  o  însoţesc, în şedinţa din  12 februarie 2008.  Au fost depuse amendamente scrise de către domnul deputat Bogdan Ciucă şi domnul senator Marius Marinescu, iar în timpul dezbaterilor au fost formulate amendamente orale de către membrii Comisiei.                      

      La dezbateri a participat, în calitate de invitat, domnul Marin Pătruleanu, secretar de stat la Ministerul Internelor şi Reformei Administrative .

      La lucrările Comisiei au fost prezenţi 17 deputaţi, din totalul de 28 membrii ai Comisiei juridice, de disciplină şi imunităţi .

     În urma dezbaterilor, membrii Comisiei au hotărât, cu majoritate de voturi ( 2 abţineri), să propună plenului Camerei Deputaţilor adoptarea propunerii legislative, cu amendamentele admise prezentate în anexă.  

     În raport cu obiectul şi conţinutul reglementării, propunerea legislativă  face parte din categoria legilor organice.
                                                      PREŞEDINTE ,                                               SECRETAR,

                                                      Sergiu ANDON                                                George BĂEŞU

  Consilier,  Cecilia Păduroiu
                                                                                                                                                           Pl-x 826/2007
AMENDAMENTE ADMISE

 la propunerea legislativă  Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, nr.279bis din 21/04/2003, cu modificările şi completările ulterioare 

	Nr. crt.
	Text iniţiativa legislativă
	Text propus de Comisie

(autorul amendamentului)
	Motivare

	1.
	          Titlul legii

Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, nr.279bis din 21/04/2003, cu modificările şi completările ulterioare                                                                                                                                                           
	      Titlul legii

 Lege pentru modificarea şi completarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei 

Autor: Comisia juridică, de disciplină şi imunităţi 


	- reformulat potrivit prevederilor art.39 alin.(4) şi (5) din Legea nr. 24/2000 privind normele de tehnică legislativă pentru elaborarea actelor normative, republicată.



	 2.
	
	Articol unic - Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, Partea I, nr.279 din 21 aprilie 2003, cu modificările şi completările ulterioare, se modifică şi se completează după cum urmează:
Autor: Comisia juridică, de disciplină şi imunităţi 


	· potrivit normelor de tehnică legislativă, intervenţiile legislative asupra legii de bază se cuprind într-un articol unic, în a cărui parte introductivă se indică actul supus modificării şi/sau completării.



	3.


	Art. 82- (1) se modifică şi va avea următorul cuprins:

Calitatea de deputat şi senator este, de asemenea, incompatibilă cu:
   a) funcţia de preşedinte, vicepreşedinte, director general, director, administrator, membru al consiliului de administraţie sau cenzor la societăţile comerciale, inclusiv băncile sau alte instituţii de credit, societăţile de asigurare şi cele financiare, precum şi la instituţiile publice;
    b) funcţia de preşedinte sau de secretar al adunărilor generale ale acţionarilor sau asociaţilor la societăţile comerciale prevăzute la lit. a);
    c) funcţia de reprezentant al statului în adunările generale ale societăţilor comerciale prevăzute la lit. a);
    d) funcţia de manager sau membru al consiliilor de administraţie ale regiilor autonome, companiilor şi societăţilor naţionale;
    e) calitatea de comerciant persoană fizică;
    f) calitatea de membru al unui grup de interes economic;
    g) o funcţie publică încredinţată de un stat străin, cu excepţia acelor funcţii prevăzute în acordurile şi convenţiile la care România este parte.

    h) funcţia de preşedinte, vicepreşedinte sau membru al comisiilor de privatizare.

	   1. La articolul 82 alineatul (1), după litera g) se introduce o nouă literă, lit. h), cu următorul cuprins:
          „h) funcţia de preşedinte, vicepreşedinte sau membru al comisiilor de privatizare”.
  Autor: Comisia juridică, de disciplină şi imunităţi 


	- propunerea legislativă vizează numai introducerea unei litere la acest alineat; celelalte litere rămân nemodificate.

	4.
	Art. 84.- (1) se modifică şi va avea următorul cuprins:
Funcţia de membru al Guvernului este incompatibilă cu:
a)orice altă funcţie publică de autoritate, cu excepţia celei de deputat sau de senator ori a altor situaţii prevăzute de Constituţie;
b)o funcţie de reprezentare profesională salarizată în cadrul organizaţiilor cu scop comercial;
c)funcţia de preşedinte, vicepreşedinte, director general, director, administrator, membru al consiliului de administraţie sau cenzor la societăţile comerciale, inclusiv băncile sau alte instituţii de credit, societăţile de asigurare şi cele financiare, precum şi la instituţiile publice;
d)funcţia de preşedinte sau de secretar al adunărilor generale ale acţionarilor sau asociaţilor la societăţile comerciale prevăzute la lit. c);
e)funcţia de reprezentant al statului în adunările generale ale societăţilor comerciale prevăzute la lit. c);
f)funcţia de manager sau membru al consiliilor de administraţie ale regiilor autonome, companiilor şi societăţilor naţionale;
g)calitatea de comerciant persoană fizică;
h)calitatea de membru al unui grup de interes economic;
i)o funcţie publică încredinţată de un stat străin, cu excepţia acelor funcţii prevăzute în acordurile şi convenţiile la care România este parte.

j) funcţia de preşedinte, vicepreşedinte sau membru al comisiilor de privatizare.
	    2. La articolul 84 alineatul (1), după litera i) se introduce o nouă literă, lit. j), cu următorul cuprins:
    „j) funcţia de preşedinte, vicepreşedinte sau membru al comisiilor de privatizare”.
Autor: Comisia juridică, de disciplină şi imunităţi 


	- propunerea legislativă vizează numai introducerea unei litere la acest alineat; celelalte litere rămân nemodificate.

	5.
	Art. 84.- (2) se modifică şi va avea următorul cuprins:

(2)Funcţia de secretar de stat, funcţia de subsecretar de stat şi funcţiile asimilate acestora sunt incompatibile cu exercitarea altei funcţii publice de autoritate, precum şi cu exercitarea funcţiilor prevăzute la alin. (1) lit. b) – j ).

	  3. La articolul 84, alineatul (2), se modifică şi va avea următorul cuprins:
      „(2)Funcţia de secretar de stat, funcţia de subsecretar de stat şi funcţiile asimilate acestora sunt incompatibile cu exercitarea altei funcţii publice de autoritate, precum şi cu exercitarea funcţiilor prevăzute la alin. (1) lit. b) – j )”.
Autor: Comisia juridică, de disciplină şi imunităţi 
	- se reformulează norma dispozitivă, potrivit normelor de tehnică legislativă



	6.
	(3) În mod excepţional, Guvernul poate aproba participarea persoanelor prevăzute la alin. (1) şi (2) ca reprezentanţi ai statului în adunarea generală a acţionarilor ori ca membri în consiliul de administraţie al regiilor autonome, companiilor sau societăţilor naţionale, instituţiilor publice ori al societăţilor comerciale, inclusiv băncile sau alte instituţii de credit, societăţile de asigurare şi cele financiare, de interes strategic sau în cazul în care un interes public impune aceasta.
	4. Alineatul (3) al articolului 84 se abrogă.

Autori: senator Marius Marinescu şi deputat Bogdan Ciucă

	- prin acest amendament  se elimină posibilele conflicte de interese în care s+ar putea afla un demnitar. În forma actuală amendamentele au primit raport de admitere de la Comisia juridică a Senatului.

	7.
	Art. 85.–(1) se modifică şi va avea următorul cuprins:
 Funcţia de prefect şi subprefect este incompatibilă cu:
a)calitatea de deputat sau senator;
b)funcţia de primar şi viceprimar, primar general şi viceprimar al municipiului Bucureşti;
c)funcţia de consilier local sau consilier judeţean;
d)o funcţie de reprezentare profesională salarizată în cadrul organizaţiilor cu scop comercial;
e)funcţia de preşedinte, vicepreşedinte, director general, director, administrator, membru al consiliului de administraţie sau cenzor la societăţile comerciale, inclusiv băncile sau alte instituţii de credit, societăţile de asigurare şi cele financiare, precum şi la instituţiile publice;
f)funcţia de preşedinte sau de secretar al adunărilor generale ale acţionarilor sau asociaţilor la societăţile comerciale prevăzute la lit. e);
g)funcţia de reprezentant al statului în adunările generale ale societăţilor comerciale prevăzute la 

lit. e);

h)funcţia de manager sau membru al consiliilor de administraţie ale regiilor autonome, companiilor şi societăţilor naţionale;
i)calitatea de comerciant persoană fizică;
j)calitatea de membru al unui grup de interes economic;
k)o funcţie publică încredinţată de un stat străin, cu excepţia acelor funcţii prevăzute în acordurile şi convenţiile la care România este parte.

l) funcţia de preşedinte, vicepreşedinte sau membru al comisiilor de privatizare.
	  5. La articolul 85 alineatul (1), după litera k) se introduce o nouă literă, lit. l), cu următorul cuprins:
   „l) funcţia de preşedinte, vicepreşedinte sau membru al comisiilor de privatizare”.
    Autor: Comisia juridică, de disciplină şi imunităţi 

	- propunerea legislativă vizează numai introducerea unei litere la acest alineat; celelalte litere rămân nemodificate.

	8.
	Art.87.–(1) se modifică şi va avea următorul cuprins:
Funcţia de primar şi viceprimar, primar general şi viceprimar al municipiului Bucureşti, preşedinte şi vicepreşedinte al consiliului judeţean este incompatibilă cu:
a)funcţia de consilier local;
b)funcţia de prefect sau subprefect;
c)calitatea de funcţionar public sau angajat cu contract individual de muncă, indiferent de durata acestuia;
d)funcţia de preşedinte, vicepreşedinte, director general, director, manager, administrator, membru al consiliului de administraţie ori cenzor sau orice funcţie de conducere ori de execuţie la societăţile comerciale, inclusiv băncile sau alte instituţii de credit, societăţile de asigurare şi cele financiare, la regiile autonome de interes naţional sau local, la companiile şi societăţile naţionale, precum şi la instituţiile publice;
e)funcţia de preşedinte sau de secretar al adunărilor generale ale acţionarilor sau asociaţilor la o societate comercială;

f)funcţia de reprezentant al unităţii administrativ-teritoriale în adunările generale ale societăţilor comerciale de interes local sau de reprezentant al statului în adunarea generală a unei societăţi comerciale de interes naţional;

g)calitatea de comerciant persoană fizică;
h)calitatea de membru al unui grup de interes economic;

i)calitatea de deputat sau senator;
j)funcţia de ministru, secretar de stat, subsecretar de stat sau o altă funcţie asimilată acestora;
k)orice alte funcţii publice sau activităţi remunerate, în ţară sau în străinătate, cu excepţia funcţiei de cadru didactic sau a funcţiilor în cadrul unor asociaţii, fundaţii sau alte organizaţii neguvernamentale.

l) funcţia de preşedinte, vicepreşedinte sau membru al comisiilor de privatizare.

	   6. La articolul 87 alineatul (1), după litera k) se introduce o nouă literă, lit. l), cu următorul cuprins:
   „l)  funcţia de preşedinte, vicepreşedinte sau membru al comisiilor de privatizare”.
    Autor: Comisia juridică, de disciplină şi imunităţi 

	- propunerea legislativă vizează numai introducerea unei litere la acest alineat; celelalte litere rămân nemodificate.

